**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12**

**9000 Murska Sobota**

**NAČRT OCENJEVANJA ZNANJA**

**INFORMACIJSKE TEHNOLOGIJE IN PODJETNIŠTVO**

(Strokovni modul M1 – obvezni)

**Elektrotehnik – SSI, 1. letnik**

**Šolsko leto 2024/2025**

**Načrt pripravil:**

Franc Lipuš – teoretični pouk

Franc Lipuš – praktični pouk

**Vodja aktiva elektrotehnike:**

Rajko Palatin

Murska Sobota, avgust 2024

**Kazalo**

[1 Priprava načrta ocenjevanja znanja 3](#_Toc181531108)

[2 Podlage za izdelavo načrta ocenjevanja znanja 3](#_Toc181531109)

[3 Elementi načrta ocenjevanja znanja 3](#_Toc181531110)

[3.1 Ocenjevanje programskih enot 3](#_Toc181531111)

[3.2 Oblike in načini preverjanja in ocenjevanja znanja 3](#_Toc181531112)

[3.3 Minimalni standardi znanja 4](#_Toc181531113)

[3.4 Merila in načini ocenjevanja znanja med šolskim letom 5](#_Toc181531114)

[3.5 Časovni razpored ocenjevanja znanja 6](#_Toc181531115)

[3.6 Število pridobljenih ocen 6](#_Toc181531116)

[3.7 Zaključevanje ocen 6](#_Toc181531117)

[3.8 Merila in načini ocenjevanja znanja na izpitih 6](#_Toc181531118)

[4 Kršitve pri ocenjevanju znanja in izpitih 6](#_Toc181531119)

[5 Obveščanje 7](#_Toc181531120)

[6 Spremljanje načrta ocenjevanja znanja 7](#_Toc181531121)

# Priprava načrta ocenjevanja znanja

Načrt ocenjevanja znanja (v nadaljevanju NOZ) pri strokovnem modulu Informacijske tehnologije in podjetništvo je potrdil aktiv učiteljev elektrotehnike na sestanku dne 19. avgusta 2024.

# Podlage za izdelavo načrta ocenjevanja znanja

Pri pripravi NOZ so bile upoštevane naslednje podlage:

1. pravne
   * Zakon o poklicnem in strokovnem izobraževanju (Ur. l. RS, št. 79/06, 68/17, 46/19, 53/24)
   * Pravilnik o ocenjevanju znanja v srednjih šolah (Ur. l. RS, št. 30/18)
   * Pravilnik o šolski dokumentaciji v srednješolskem izobraževanju (Ur. l. RS, št. 30/18, in 70/19)
2. drugi nacionalni dokumenti
   * Srednješolski izobraževalni program Elektrotehnik (<https://eportal.mss.edus.si/>, <https://cpi.si/>)
   * Katalogi znanj za strokovne module (<https://eportal.mss.edus.si/>, <https://cpi.si/>)
3. šolski dokumenti
   * Letni delovni načrt SPTŠ MS 2024/25
   * Šolska pravila ocenjevanja (dopolnjeno) 2024/2025

# Elementi načrta ocenjevanja znanja

## Ocenjevanje programskih enot

Splošni okvir ocenjevanja določajo Pravilnik o ocenjevanju znanja v srednjih šolah in učni načrti za predmet/modul. Dijaki so z načini preverjanja in ocenjevanja ter roki za ocenjevanje znanja seznanjeni na začetku šolskega leta. Roki so zapisani v e-Asistentu. Ocenjevanje je javno, dijak mora biti z oceno seznanjen v predpisanem roku. Učitelj dijake vnaprej seznani z vsebino in obsegom snovi, ki bo predmet ocenjevanja.

## Oblike in načini preverjanja in ocenjevanja znanja

Z različnimi oblikami in načini ocenjevanja znanja omogočimo dijakom, da izkažejo doseganje učnih ciljev in znanja na optimalen način, hkrati pa prilagajamo pouk in tempo dela dijakom, njihovemu predznanju, interesom, ambicijam in sposobnostim.

1. Oblike preverjanja in ocenjevanja znanja

|  |  |  |
| --- | --- | --- |
| **Programska enota** | **Individualno** | **Skupinsko** |
| Informacijske tehnologije in podjetništvo | ● |  |

1. Načini preverjanja in ocenjevanja znanja

|  |  |  |  |  |
| --- | --- | --- | --- | --- |
| **Programska enota** | **Pisno** | **Ustno** | **Praktično** | **Drugo** |
| Informacijske tehnologije in podjetništvo | ● | ● | ● |  |

Ocenjevanje je:

* pisno,
* ustno,
* ocenjevanje vaj,
* izdelki dijakov (učni listi, predstavitve, izdelki, tehnične risbe…).

Ocenjuje se: znanje, razumevanje, obdelava in predstavitev podatkov, izdelki, sodelovanje, napredek v znanju.

## Minimalni standardi znanja

Minimalni standard je tisto znanje, ki ga mora dijak izkazati za pozitivno oceno. Določen je na podlagi katalogov znanja.

1. Minimalni standard znanja

|  |  |  |
| --- | --- | --- |
| **TEMATSKI SKLOP** | **MINIMALNI STANDARDI ZNANJA** | **NAČIN OCENJEVANJA** |
| **Informatika** | * pravilno piše in pošilja elektronska sporočila, * pozna glavne sestavne dele osebnega računalnika, opiše njihovo vlogo in funkcije, * uporabi licenčno programsko opremo in razume pomen avtorskih pravic, * uporabi operacijski sistem: sistemska programska orodja (pogone, mape in datoteke), * izdela dokument s pomočjo urejevalnikov besedil po privzeti, drugi razpoložljivi predlogi in dela z več hkrati odprtimi dokumenti, * spremeni način prikaza strani, uporabi orodje za povečanje, * oblikuje besedilo po predhodnih navodilih z uporabo ukazov preko menijskih in orodnih vrstic, * vstavi in oblikuje besedilo, slike, izrezke, organigrame, grafikone in tabele, * izdela dokumente z uporabo slogov in dodaja kazala, * izdela dokumente za serijsko tiskanje (pisma, nalepke), * vstavi in briše prelome strani v dokumentu, * doda ali spremeni besedilo v glavi in nogi, * shrani dokumente na različne načine, * določi nastavitve izpisov za natis: celotnega sporočila, izbrane vsebine sporočila, določenega števila kopij, * uporabi oblačne storitve za arhiviranje podatkov, * uporabi možnost skupne rabe dokumentov za učinkovito delo v skupini, * uporabi programsko opremo za zaščito računalnika, | pisno  ustno  ocenjevanje vaj  ocenjevanje samostojne naloge |
| **Podjetništvo in komuniciranje** | * razvrsti podjetja glede na pravni status, * načrtuje in oblikuje poslovno dejavnost, * spremlja sodobne gospodarske tokove in problematiko podjetništva, * poišče in razvrsti konkurenčna podjetja, * izvaja dejavnosti timskega dela, * razvija natančnost, doslednost, zanesljivost pri lastnem delu in razvija sodelovanje med sodelavci, * izdela poslovne dokumente in razvija komunikacijske spretnosti v poslovnih pogovori * uporabi verbalno in neverbalno komuniciranje, * uporabi poslovno terminologijo, | ustno  pisno  ocenjevanje izdelka |
| **Tehniško risanje, priprava dokumentacije, integrirane vsebine** | * uporablja strokovno terminologijo * zna izdelati tehnično dokumentacijo * pozna delavniško risbo * uporablja računalnik pri delu tehniškega risanja | ocenjevanje vaj |
| **3D modeliranje** | * seznani se s konstrukcijo 3D modela, * pripravi 3D model za tisk na podlagi parametrov tiskalnika, * uporabi ustrezen material za 3D tisk, * sestavi tiskano vezje, ga pripravi za izdelavo in ga tudi izdela. | ocenjevanje vaj |

## Merila in načini ocenjevanja znanja med šolskim letom

**Pisno ocenjevanje znanja**

Za pozitivno oceno je potrebno zbrati 50 % vseh možnih točk (točkovnik je razviden iz testa). Za višje ocene se točke razdelijo linearno. Če je negativno ocenjenih več kot 40% dijakov, se ocenjevanje ponovi. Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | 0 % - 49 %  nzd (1) | 50 % - 62 %  zd (2) | 63 % - 77 %  db (3) | 78 % - 89 %  pdb (4) | 90 % - 100 %  odl (5) | |

**Popravljanje negativne ocene**

Dijak popravlja oceno iz vsebin, pri katerih ni dosegel minimalnih standardov znanj. Negativno oceno dijak popravlja na enak način, kot je bila pridobljena. Izjema so lahko dijaki, ki imajo z odločbo o usmeritvi prilagojen učni program. V primeru, da je 40% ali več dijakov pri pisnem ocenjevanju ocenjenih negativno, se ocenjevanje ponovi.

**Zviševanje ocene**

Dijaki imajo možnost zviševati pozitivne ocene. Oceno dijak zvišuje na enak način kot je bila pridobljena in v času, ki je predviden za popravljanje ocen.

**Ustno ocenjevanje znanja**

Pri ustnem ocenjevanju učitelj načeloma učencu postavi tri vprašanja. Postavlja lahko podvprašanja in tako ugotavlja globino in obseg povezovanja snovi. Dijaka takoj po končanem spraševanju seznani z oceno in jo tudi kratko utemelji (opozori na napake, neustrezno interpretacijo, napačno razumevanje).

Ocena se glede na znanje dijaka določi po naslednjih kriterijih:

* **odlično (5):** Pri vseh vprašanjih in nalogah je nedvoumno, da dijak predelano snov pozna celovito in natančno, sposoben je povezovati ločene dele snovi, razmišlja logično, povezuje teorijo in prakso, nakazane probleme rešuje samostojno, rezultate pa ustrezno interpretira.
* **prav dobro (4):** Odgovori na vprašanja so celoviti, vendar dijak snov nekoliko slabše povezuje, pri podrobnejši razlagi potrebuje malenkostno pomoč učitelja, napake so skoraj nepomembne.
* **dobro (3):** Dijak s pomočjo podvprašanj odgovori na zastavljena vprašanja, vendar ne odgovarja povsem prepričljivo intekoče, potrebuje pomoč učitelja.
* **zadostno (2):** Dijak pozna vsaj polovico pravilnih odgovorov, nalogo rešuje ob navodilih učitelja. Snov pozna le v osnovah, v minimalnem obsegu od zahtevanega in ob podpornih vprašanjih, navede, našteje, prepozna, napake so pogoste, le težko jih popravlja, pri odgovarjanju je negotov.
* **nezadostno (1):** Dijak je kljub pomoči učitelja pri posredovanju odgovorov neuspešen in ne odgovori niti na polovico zastavljenih vprašanj, učne snovi ne pozna. Ne dosega znanja minimalnega standarda, predpisanega v letni učni pripravi.

**Izdelek oz. storitev z zagovorom**

Dijaki morajo opraviti vse predpisane vaje/izdelke. Vaje/izdelke ocenjujemo na osnovi ocenjevalnega lista po kriterijih, ki so zapisani in predstavljeni dijakom pred izdelavo vaje/izdelka.

## Časovni razpored ocenjevanja znanja

Šolsko leto 2024/25 je razdeljeno v dve ocenjevalni obdobji:

* Prvo ocenjevalno obdobje se prične 2. septembra 2024 in zaključi 15. januarja 2025.
* Drugo ocenjevalno obdobje se prične 16. januarja 2025 in se zaključi 24. junija 2025.

Časovni razpored pisnih ocenjevanj znanj je razviden iz vpisa v elektronski dnevnik oddelka 1EL2 (eAsistent) za celotno šolsko leto vnaprej in je vpisan v 14 dneh od začetka šolskega leta.

## Število pridobljenih ocen

Minimalno število ocen, ki jih dijak mora pridobiti skozi šolsko leto (ocen lahko pridobi tudi več):

* ena pisna ocena v vsakem ocenjevalnem obdobju,
* ena ocena iz praktičnega pouka v vsakem ocenjevalnem obdobju,
* ena ustna ocena v celotnem šolskem letu.

## Zaključevanje ocen

Vse ocene morajo biti do konca ocenjevalnega obdobja pozitivne, sicer dijak ni pozitivno ocenjen. Zaključne ocene ne oblikujemo z izračunavanjem aritmetične sredine pridobljenih ocen. Pri določanju končne ocene se poleg pridobljenih ocen lahko upošteva tudi dijakovo sodelovanje pri pouku, odnos do dela, opravljanje šolskih in domačih zadolžitev ter urejenost zvezka.

## Merila in načini ocenjevanja znanja na izpitih

Na popravnem izpitu je zajeta snov celega šolskega leta. Popravni izpit je sestavljen iz pisnega in ustnega dela. Za ustni izpit mora učitelj pripraviti izpitne listke s tremi vprašanji. Če dijak ni oddal izdelkov/ vaj, jih mora oddati pred opravljanjem izpita.

# Kršitve pri ocenjevanju znanja in izpitih

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oziroma drugih kršitvah pravil, ga oceni z negativno oceno.

Za kršitve pravil pri ocenjevanju znanja in izpitih se smatra, če dijak:

* uporablja nedovoljene pripomočke,
* prepisuje od drugega dijaka,
* moti druge udeležence ocenjevanja,
* se podpiše z lažnim imenom,
* odda izdelek drugega dijaka kot svojega,
* storitev drugega dijaka si lasti za svojo,
* ne želi ustno odgovarjati,
* namesto ustnega odgovarjanja zapusti učilnico,…

# Obveščanje

Na začetku šolskega leta pri uvodni učni uri dijake seznanimo:

* s kompetencami in standardi znanj, ki naj bi jih dosegli (katalogi znanj na spletnih straneh),
* z načrtom preverjanja in ocenjevanja znanja,
* z oblikami in načini ocenjevanja,
* s pravili ocenjevanja
* z dovoljenimi pripomočki (dijake predhodno seznanimo z dovoljenimi pripomočki že pri preverjanju znanja in pri izročitvi nabora nalog),
* z načini evidentiranja ocen, z opisnimi kriteriji ocenjevanja in točkovniki.

# Spremljanje načrta ocenjevanja znanja

Analiza uspeha se izdela po posameznem ocenjevanju tematskih sklopov. Rezultate analiz se vpiše v ustrezno rubriko v elektronski dnevnik (eAsistent) najkasneje en teden po ocenjevanju znanja.

Analizo uspeha oddelka izdela razrednik pred vsako ocenjevalno konferenco.

Časovna analiza uspeha dijakov se opravlja v istih obdobjih, kot so definirana ocenjevalna obdobja. Na podlagi analize uspeha se pripravi individualni učni načrt za dijake, ki ne dosegajo minimalnih standardov znanja in niso pridobili pozitivnih ocen.