**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12**

**9000 Murska Sobota**

**NAČRT OCENJEVANJA ZNANJA**

**PROGRAMIRLJIVE NAPRAVE**

(Strokovni modul M4 – obvezni)

**Elektrotehnik – SSI, 2. letnik**

**Šolsko leto 2024/2025**

**Načrt pripravil:**

Rajko Palatin – teoretični pouk in vaje

Rajko Palatin – praktični pouk

**Vodja aktiva elektrotehnike:**

Rajko Palatin

Murska Sobota, avgust 2024

**Kazalo**

[1 Priprava načrta ocenjevanja znanja 3](#_Toc181531145)

[2 Podlage za izdelavo načrta ocenjevanja znanja 3](#_Toc181531146)

[3 Elementi načrta ocenjevanja znanja 3](#_Toc181531147)

[3.1 Ocenjevanje programskih enot 3](#_Toc181531148)

[3.2 Oblike in načini preverjanja in ocenjevanja znanja 3](#_Toc181531149)

[3.3 Minimalni standardi znanja 4](#_Toc181531150)

[3.4 Merila in načini ocenjevanja znanja med šolskim letom 5](#_Toc181531151)

[3.5 Časovni razpored ocenjevanja znanja 7](#_Toc181531152)

[3.6 Število pridobljenih ocen 8](#_Toc181531153)

[3.7 Zaključevanje ocen 8](#_Toc181531154)

[3.8 Merila in načini ocenjevanja znanja na izpitih 8](#_Toc181531155)

[4 Kršitve pri ocenjevanju znanja in izpitih 9](#_Toc181531156)

[5 Obveščanje 9](#_Toc181531157)

[6 Spremljanje načrta ocenjevanja znanja 9](#_Toc181531158)

# Priprava načrta ocenjevanja znanja

Načrt ocenjevanja znanja (v nadaljevanju NOZ) pri strokovnem modulu Programirljive naprave je potrdil aktiv učiteljev elektrotehnike na sestanku dne 19. avgusta 2024.

# Podlage za izdelavo načrta ocenjevanja znanja

Pri pripravi NOZ so bile upoštevane naslednje podlage:

1. pravne
   * Zakon o poklicnem in strokovnem izobraževanju (Ur. l. RS, št. 79/06, 68/17, 46/19, 53/24)
   * Pravilnik o ocenjevanju znanja v srednjih šolah (Ur. l. RS, št. 30/18)
   * Pravilnik o šolski dokumentaciji v srednješolskem izobraževanju (Ur. l. RS, št. 30/18, in 70/19)
2. drugi nacionalni dokumenti
   * Srednješolski izobraževalni program Elektrotehnik (<https://eportal.mss.edus.si/>, <https://cpi.si/>)
   * Katalogi znanj za strokovne module (<https://eportal.mss.edus.si/>, <https://cpi.si/>)
3. šolski dokumenti
   * Letni delovni načrt SPTŠ MS 2024/25
   * Šolska pravila ocenjevanja (dopolnjeno) 2024/2025

# Elementi načrta ocenjevanja znanja

## Ocenjevanje programskih enot

Ob koncu posameznih tematskih sklopov se izvede preverjanje in ocenjevanje doseganja učnih ciljev. Preverjanje, kot priprava na ocenjevanje, se izpelje tako, da dijaki odgovarjajo na postavljena vprašanja oziroma rešujejo naloge, ki vsebuje kriterije za ocenjevanje, točkovanje posameznih nalog in navodila, dovoljene pripomočke. Dijaki rešujejo naloge doma ali v šoli. Po vsakem preverjanju se izvede analiza doseganja učnih ciljev, ki so predmet ocenjevanja. Sledi ocenjevanje podobnih nalog.

## Oblike in načini preverjanja in ocenjevanja znanja

Z različnimi oblikami in načini ocenjevanja znanja omogočimo dijakom, da izkažejo doseganje učnih ciljev in znanja na optimalen način, hkrati pa prilagajamo pouk in tempo dela dijakom, njihovemu predznanju, interesom, ambicijam in sposobnostim.

1. Oblike preverjanja in ocenjevanja znanja

|  |  |  |
| --- | --- | --- |
| **Programska enota** | **Individualno** | **Skupinsko** |
| Programirljive naprave | ● |  |

1. Načini preverjanja in ocenjevanja znanja

|  |  |  |  |  |
| --- | --- | --- | --- | --- |
| **Programska enota** | **Pisno** | **Ustno** | **Praktično** | **Drugo** |
| Programirljive naprave | ● | ● | ● |  |

Legenda:

* Pisno (šolske naloge, testi, poročila, vaje, naloge, pisne dokumentacije)
* Ustno (vrednotenje zastavljenih vprašanj, vrednotenje izdelka ali storitve, vrednotenje postopka pri praktičnem preizkusu oziroma projektnem delu)
* Praktično (izdelek, storitev, nastop)
* Drugo (delovna poročila, seminarske naloge, projektne naloge)

## Minimalni standardi znanja

Minimalni standard je tisto znanje, ki ga mora dijak izkazati za pozitivno oceno. Določen je na podlagi katalogov znanja.

1. Minimalni standard znanja – teoretični pouk in vaje

| **Učni sklop** | **Minimalni standard znanj – teoretični pouk in vaje** | **Način ocenjevanja** |
| --- | --- | --- |
| **1. Izdelovanje logičnega in kombinacijskega vezja** | * Razlikuje osnovne številske sisteme. * Opredeli osnovne logične funkcije, elemente in vezja. * Razloži Boolovo algebro. * Razloži analizo logičnega vezja. * Poenostavi zapis logične funkcije. * Opiše iskanje napak v logičnih vezjih. | Pisno in/ali ustno |
| **2. Izdelovanje sekvenčnega vezja** | * Opiše pomnilno celico in njihovo delovanje. * Nariše in opiše simbole sekvenčnih vezij. * Razloži delovanje elementov osnovnih sekvenčnih vezij. | Pisno in/ali ustno |
| **3. Montiranje in ožičenje programirljivega logičnega krmilnika (PLK), programiranje, testiranje in analiza** | * Razlikuje družine programirljivih logičnih krmilnikov v nadaljevanju PLK. * Opiše zgradbo, lastnosti in način delovanja PLK. * Razloži nastavitve funkcijskih blokov PLK. * Opiše prednosti izdelave krmilja s PLK. * Opiše delo s programskim paketom za programiranje PLK. * Opredeli različne vrste senzorjev, razloži lastnosti in delovanje. * Opredeli različne vrste izvršnih členov, razloži lastnosti in delovanje. * Opiše vrste krmilj. * Razloži načine opisovanja krmilj. * Upošteva navodila za varno delo ter varno delovanje krmilja. | Pisno in/ali ustno |
| **4. Izdelovanje pisne dokumentacije o realiziranem krmilju** | * Opiše pripravo navodila za uporabo vezja z logičnimi funkcijami. * Opiše pripravo navodila za uporabo vezja s sekvenčnimi vezji. * Opiše pripravo navodila za uporabo krmilja s PLK. | Pisno in/ali ustno |

1. Minimalni standard znanja – praktični pouk

| **Učni sklop** | **Minimalni standard znanj – praktični pouk** | **Način ocenjevanja** |
| --- | --- | --- |
| **1. Izdelovanje logičnega in kombinacijskega vezja** | * Uporabi tipe podatkov v digitalni tehniki. * Poenostavi logične funkcije. * Sestavi logično funkcijo z gradniki logičnih vezij. * Izbere ustrezna integrirana vezja za realizacijo logične funkcije. * Odkrije in odpravi napake v realiziranih logičnih vezjih. | Izdelek/storitev z zagovorom |
| **2. Izdelovanje sekvenčnega vezja** | * Sestavi preprosto sekvenčno vezje. * Analizira delovanje sekvenčnega vezja. | Izdelek/storitev z zagovorom |
| **3. Montiranje in ožičenje programirljivega logičnega krmilnika (PLK), programiranje, testiranje in analiza** | * Programira PLK s pomočjo računalnika. * Uporabi standardne nivoje napetostnih in tokovnih signalov procesnih veličin. * Sestavi logično funkcijo s PLK, * Sestavi časovno odvisno krmiljenje naprav. * Priključi senzorje na PLK. * Priključi izvršne člene na PLK. * Priključi naprave na izhode PLK ter jih krmili glede na vhodne vrednosti. | Izdelek/storitev z zagovorom |
| **4. Izdelovanje pisne dokumentacije o realiziranem krmilju** | * Pripravi dokumentacijo o izvedbi in delovanju vezja z logičnimi funkcijami. * Pripravi dokumentacijo o izvedbi in delovanju vezja s sekvenčnimi vezji. * Pripravi dokumentacijo o izvedbi in delovanju krmilja s PLK. | Izdelek/storitev z zagovorom |

## Merila in načini ocenjevanja znanja med šolskim letom

**Pisno ocenjevanje znanja**

1. Kriterij pri pisnem ocenjevanju znanja, izražen v odstotkih.

|  |  |
| --- | --- |
| **Doseženi odstotek v %** | **Ocena** |
| od 0 do 49,5 | Nezadostno (1) |
| od 50 do 62,5 | Zadostno (2) |
| od 63 do 75,5 | Dobro (3) |
| od 76 do 87,5 | Prav dobro (4) |
| od 88 do 100 | Odlično (5) |

Enak kriterij velja pri popravljanju in ponavljanju pisnega ocenjevanja znanja. Ponavljanje pisnega ocenjevanja znanja je obvezno, če je več kot 40 % dijakov ocenjenih z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno, lahko pa v dogovoru z učiteljem pristopijo in izboljšujejo oceno.

**Ustno ocenjevanje znanja**

1. Opisni kriterij za ustno ocenjevanje znanja

|  |
| --- |
| **Ocena: nezadostno (1)** |
| * Dijak ne izkazuje zadostnega razumevanja osnovnih pojmov in znanja, potrebnega za obravnavane teme. * Ima težave z razumevanjem osnov logičnih in sekvenčnih vezij ter uporabe programirljivih logičnih krmilnikov (PLK). * V odgovorih je zmeden, odgovarja z večjimi vsebinskimi pomanjkljivostmi in ne zna samostojno pojasniti osnovnih pojmov ali funkcij. * Potrebuje veliko usmerjanja pri vprašanjih, a ne dosega ustreznih rezultatov. |
| **Ocena: zadostno (2)** |
| * Dijak ima osnovno, vendar omejeno razumevanje obravnavane snovi. * Zna poimenovati osnovne komponente in opisati osnovne funkcije logičnih in sekvenčnih vezij ter PLK, a težko pojasni podrobnosti ali se poveže s kompleksnejšimi vprašanji. * Pogosto potrebuje usmerjanje in dodatna pojasnila. * Na preprosta vprašanja odgovori, vendar pri bolj zahtevnih naleti na ovire. * V odgovorih je prisotnih več manjših napak. |
| **Ocena: dobro (3)** |
| * Dijak je seznanjen z večino osnovnih pojmov in konceptov obravnavanih tem. * Uspešno pojasni funkcije osnovnih logičnih in sekvenčnih vezij ter osnovne nastavitve PLK. * Pri odgovorih je samostojen in razumljivo predstavi glavne točke, čeprav so morda prisotne manjše napake ali pomanjkljivosti v podrobnostih. * Njegovo razumevanje zadostuje za osnovne povezave med temami in nalogami, a pri zahtevnejših vprašanjih potrebuje nekaj dodatne pomoči. |
| **Ocena: prav dobro (4)** |
| * Dijak izkazuje dobro poznavanje obravnavane snovi. * Jasno razloži logična in sekvenčna vezja, njihove funkcije in delovanje PLK. * Povezuje različne koncepte in razloži tudi bolj kompleksne funkcije in nastavitve krmilnikov. * Zna pojasniti različne vrste senzorjev in izvršnih členov ter njihovo uporabo. * V odgovorih je natančen, samozavesten in ne potrebuje pomoči pri večini vprašanj. * Obvlada tako teoretično kot praktično razumevanje tem, s posameznimi manjšimi napakami. |
| **Ocena: odlično (5)** |
| * Dijak popolnoma obvlada vsebine učnega sklopa in jih samostojno ter jasno poveže v razumljive razlage. * Brez težav odgovori tudi na zahtevnejša vprašanja in podrobno pojasni vse funkcije, optimizacije in iskanje napak v logičnih ter sekvenčnih vezjih in PLK. * Samostojno in natančno razloži pomen različnih komponent ter njihovo delovanje in uporabo. * V odgovorih je popolnoma samozavesten, brez vsebinskih napak in pri odgovarjanju pokaže logično razmišljanje ter globoko razumevanje obravnavanih tem. |

Dijaku se postavijo najmanj tri vprašanja. Ustno ocenjevanje znanja je vnaprej napovedano, dijaki pa se lahko v dogovoru z učiteljem javijo tudi sami.

**Izdelek oz. storitev z zagovorom**

Kriterij zajema področja načrtovanja, izvedbe, dokumentacije in zagovora izdelka oziroma storitve.

1. Opisni kriterij za ocenjevanje izdelka oz. storitve z zagovorom

|  |
| --- |
| **Ocena: nezadostno (1)** |
| * Dijak ni sposoben ustrezno načrtovati naloge. Pri načrtovanju logičnih ali kombinacijskih vezij ne uporablja osnovnih virov, pripomočkov ali ustreznih komponent, kar močno omejuje nadaljnjo izvedbo. Ima osnovne težave pri izbiri komponent, kot so integrirana vezja, in uporabi preprostih logičnih funkcij. * Dijak naloge ne izvede ustrezno. Priprava in izvedba logičnega ali sekvenčnega vezja sta slabi, ne upošteva osnovnih meril in varnostnih pravil, ne zna priključiti ali krmiliti vhodnih/izhodnih naprav na PLK, kar vodi v napake in nefunkcionalnost. * Dokumentacija je nepopolna, površna in pomanjkljiva, manjkajo ključni podatki o delovanju logičnih funkcij, sekvenčnih vezij in PLK, kar omejuje razumevanje naloge in izvedenih postopkov. * Dijak ne zna ustrezno predstaviti naloge ali odgovoriti na vprašanja o logičnih funkcijah, sekvenčnih vezjih ali PLK. Pokaže veliko pomanjkljivosti v strokovnem znanju in negotovost pri razgovoru. |
| **Ocena: zadostno (2)** |
| * Dijak uporabi nekaj virov in z osnovnimi pripomočki načrtuje nalogo, a pristop ni celovit. Priprava je izvedena pomanjkljivo, pogosto potrebuje usmerjanje pri izbiri logičnih komponent, načrtovanju vezij in organizaciji virov. Pri PLK ne upošteva vseh nastavitev funkcijskih blokov. * Dijak opravi osnovno pripravo, vendar samo s pomočjo usmerjanja. Zna priključiti nekatere komponente, a izvedba ni samostojna. Pri PLK ne uporablja standardnih napetostnih in tokovnih signalov, zaradi česar izdelek ni popolnoma funkcionalen in varen. * Dokumentacija vsebuje osnovne podatke o delovanju, vendar je pomanjkljiva in brez jasnih zaključkov. Ne vključuje vseh bistvenih informacij za razumevanje izvedbe ali za ponovitev postopka s PLK. * Dijak predstavi osnovne elemente naloge, vendar odgovori površno in pogosto potrebuje dodatna vprašanja za pojasnitev. Strokovni razgovor kaže omejeno poznavanje temeljnih pojmov. |
| **Ocena: dobro (3)** |
| * Dijak zna izbrati ustrezne vire in komponente za logične in kombinacijske vezja, ki jih primerno načrtuje, vendar občasno potrebuje dodatno pomoč. Pri PLK uspešno načrtuje osnovne funkcije, vendar ni popolnoma samozavesten v izgradnji celovitih programskih blokov. * Dijak uspešno izvede pripravo in priključitev senzorjev ter izvršnih členov na PLK ter večinoma sledi merilom in varnostnim pravilom. Izdelek ali storitev deluje na osnovni ravni, vendar bi bile mogoče nekatere izboljšave v funkcionalnosti. * Dokumentacija je jasna in vsebuje večino ključnih podatkov o izvedbi logičnih in sekvenčnih vezij ter PLK. Zaključki so smiselni, vendar manjkajo podrobnosti o testiranju ali poglobljeni zaključki. * Dijak uspešno predstavi nalogo in zna odgovoriti na večino vprašanj o delovanju logičnih funkcij, sekvenčnih vezij in PLK. Ima osnovno razumevanje strokovnih pojmov, vendar pri bolj poglobljenih vprašanjih potrebuje dodatno usmerjanje. |
| **Ocena: prav dobro (4)** |
| * Dijak izbere ustrezne vire in komponente za načrtovanje logičnih in sekvenčnih vezij ter uporabi PLK v skladu z zahtevami. Načrtuje nalogo premišljeno, pri čemer upošteva večino varnostnih in izvedbenih elementov za učinkovito in varno izvedbo. * Dijak izvede pripravo, povezavo in testiranje logičnih in sekvenčnih vezij natančno in samostojno. Zna priključiti naprave na izhode PLK in jih krmili v skladu z vhodnimi vrednostmi, večinoma upošteva varnostne smernice in deluje skladno z zahtevami. * Dokumentacija je natančna, celovita in jasno prikazuje vse izvedene korake ter vključuje analizo delovanja logičnih funkcij, sekvenčnih vezij in krmilja s PLK. Poročilo je dobro strukturirano in uporabno za razumevanje celotnega postopka. * Dijak jasno predstavi nalogo in samozavestno odgovori na večino strokovnih vprašanj. Pri razgovoru pokaže dobro razumevanje postopkov in strokovne podlage, povezanih z logičnimi funkcijami in sekvenčnimi vezji ter PLK. |
| **Ocena: odlično (5)** |
| * Dijak odlično načrtuje nalogo, pri čemer uporabi relevantne vire in natančno določi komponente, kot so logična in sekvenčna vezja ter integrirana vezja za logične funkcije. Pri PLK upošteva vse nastavitve in funkcijske bloke, kar omogoča optimalno delovanje sistema. * Dijak izvede pripravo, testiranje in izvedbo naloge brezhibno, upošteva vse merila in varnostna pravila ter zna krmiliti kompleksne naprave prek PLK. Logična in sekvenčna vezja ter priklop naprav na PLK so funkcionalni in popolnoma skladni z zahtevami naloge. * Dokumentacija je popolna, poglobljena in vsebuje vse potrebne podatke ter analizo delovanja logičnih funkcij, sekvenčnih vezij in PLK. Jasno povzame izvedene postopke in vključuje podrobne zaključke, ki kažejo na globoko razumevanje naloge. * Dijak tekoče in samozavestno predstavi nalogo ter brez težav odgovori na strokovna vprašanja o logičnih funkcijah, sekvenčnih vezjih in PLK. Pokaže globoko razumevanje postopkov in konceptov, kar kaže na visoko raven strokovnosti in pripravljenosti. |

## Časovni razpored ocenjevanja znanja

Šolsko leto 2024/25 je razdeljeno v dve ocenjevalni obdobji:

* Prvo ocenjevalno obdobje se prične 2. septembra 2024 in zaključi 15. januarja 2025.
* Drugo ocenjevalno obdobje se prične 16. januarja 2025 in se zaključi 24. junija 2025.

Časovni razpored pisnih ocenjevanj znanj je razviden iz vpisa v elektronski dnevnik oddelka 2EL1 (eAsistent) za celotno šolsko leto vnaprej in je vpisan v 14 dneh od začetka šolskega leta.

1. Časovni razpored pisnega ocenjevanja

| **Učni sklop** | **Datum ocenjevanja** |
| --- | --- |
| **1. Izdelovanje logičnega in kombinacijskega vezja**  **2. Izdelovanje sekvenčnega vezja** | 27. 11. 2024 |
| **3. Montiranje in ožičenje programirljivega logičnega krmilnika (PLK), programiranje, testiranje in analiza**  **4. Izdelovanje pisne dokumentacije o realiziranem krmilju** | 17. 4. 2025 |

Glede na možne nepredvidene dogodke se lahko v dogovoru med učiteljem, razrednikom in dijaki časovni razpored preverjanja in ocenjevanja tudi nekoliko spremeni.

## Število pridobljenih ocen

Minimalno število ocen, ki jih dijak mora pridobiti skozi šolsko leto (ocen lahko pridobi tudi več).

* Teoretični pouk:
* ena pisna ocena v vsakem ocenjevalnem obdobju,
* ena ustna ocena v celotnem šolskem letu.
* Praktični pouk:
* ena ocena v vsakem ocenjevalnem obdobju.

## Zaključevanje ocen

Zaključna ocena ob koncu pouka je zaključena pozitivno, če sta pozitivno zaključeni obe ocenjevalni obdobji.

Ocenjevalno obdobje je zaključeno pozitivno, če so v tem ocenjevalnem obdobju pozitivno ocenjeni vsi teoretični učni sklopi (pisna/e ocena/e in morebitna ustna ocena) in pozitivno ocenjen praktični pouk (ocena/e zagovora izdelka oziroma storitve).

Vse ocene so med seboj enakovredne. Pri končno zaključeni oceni se izračuna povprečje boljših ocen.

## Merila in načini ocenjevanja znanja na izpitih

Merila in načini ocenjevanja znanja na izpitih (popravni, predmetni, dopolnilni) so enaka kot med šolskim letom.

Če dijak v enem izmed ocenjevalnih obdobij ni dosegel minimalnega standarda znanja in tega ni uspel doseči niti do konca pouka, je ocenjen z negativno oceno in opravlja popravni izpit.

Učitelj dijaka, ki ima popravni ali predmetni ali dopolnilni izpit, seznani s potekom izpita in minimalnimi standardi znanja, ki jih mora dijak usvojiti za pozitivno oceno. Ti minimalni standardi so enaki kot med šolskim letom. Učitelj izpitno gradivo odda v tajništvo vsaj 1 dan pred izpitom, kjer se hrani do izvedbe izpita.

Popravni izpit zajema učno snov celotnega šolskega leta. V primeru, da je dijak negativno ocenjen samo pri teoretičnem (praktičnem) delu strokovnega modula, se mu lahko pozitivno ocenjen praktični (teoretični) del strokovnega modula prizna in ni sestavni del popravnega izpita.

Pri opravljanju popravnega izpita iz teoretičnega dela strokovnega modula predstavlja pisni del izpita 70% končne ocene in ustni del izpita 30% končne ocene teoretičnega dela izpita. Za ustni del izpita učitelj pripravi nabor listkov s po tremi vprašanji, dijak pa naključno izbere enega izmed njih. Vsako vprašanje je ovrednoteno z 10 točkami, ki pomenijo število odstotkov pri končni oceni teoretičnega dela izpita.

Pri opravljanju popravnega izpita iz praktičnega dela modula predstavlja izdelek oziroma storitev 80% končne ocene (načrtovanje, izvedba, dokumentacija) in zagovor 20% končne ocene. Ocena se določi na podlagi opisnega kriterija za ocenjevanje izdelka oz. storitve z zagovorom.

Po uspešno opravljenem popravnem izpitu se končna ocena določi glede na razmerje ur teoretičnega in praktičnega pouka skozi šolsko leto. Pri strokovnem modulu Programirljive naprave je to razmerje 2:1, zato teoretični del predstavlja 67% zaključene ocene, praktični del pa 33% zaključene ocene.

# Kršitve pri ocenjevanju znanja in izpitih

Če dijak pri ocenjevanju znanja ali na izpitu krši pravila ocenjevanja, učitelj to evidentira v šolsko ocenjevalno dokumentacijo, ocenjevanje pa lahko oceni z nezadostno (1) oceno ali pa se dijaka kaznuje v skladu s šolskimi pravili (izrek vzgojnega ukrepa).

Za kršitve pravil pri ocenjevanju znanja in izpitih se smatra, če dijak:

* uporablja nedovoljene pripomočke,
* prepisuje od drugega dijaka,
* moti druge udeležence ocenjevanja,
* se podpiše z lažnim imenom,
* odda izdelek drugega dijaka kot svojega,
* storitev drugega dijaka si lasti za svojo,
* ne želi ustno odgovarjati,
* namesto ustnega odgovarjanja zapusti učilnico,…

# Obveščanje

Na začetku šolskega leta pri uvodni učni uri dijake seznanimo:

* s kompetencami in standardi znanj, ki naj bi jih dosegli (katalogi znanj na spletnih straneh),
* z načrtom preverjanja in ocenjevanja znanja,
* z oblikami in načini ocenjevanja,
* s pravili ocenjevanja
* z dovoljenimi pripomočki (dijake predhodno seznanimo z dovoljenimi pripomočki že pri preverjanju znanja in pri izročitvi nabora nalog),
* z načini evidentiranja ocen, z opisnimi kriteriji ocenjevanja in točkovniki.

# Spremljanje načrta ocenjevanja znanja

Analiza uspeha se izdela po posameznem ocenjevanju tematskih sklopov. Rezultate analiz se vpiše v ustrezno rubriko v elektronski dnevnik (eAsistent) najkasneje en teden po ocenjevanju znanja.

Analizo uspeha oddelka izdela razrednik pred vsako ocenjevalno konferenco.

Časovna analiza uspeha dijakov se opravlja v istih obdobjih, kot so definirana ocenjevalna obdobja. Na podlagi analize uspeha se pripravi individualni učni načrt za dijake, ki ne dosegajo minimalnih standardov znanja in niso pridobili pozitivnih ocen.